balance of hormons deteriorating with cigarettes, tobacco and fast food - Lucknow News in Hindi, Navbharat Times
balance of hormons deteriorating with cigarettes, tobacco and fast food
सिगरेट, तम्बाकू और फास्ट फूड से बिगड़ रहा हॉर्मोंस का बैलेंस
| Updated: May 8, 2017, 06:30AM IST
एनबीटी ओपीडी क्लीनिक
एनबीटी ओपीडी क्लीनिक में इस बार केजीएमयू के वीसी प्रो. एमएलबी भट्टi ने कैंसर से जुड़े सवालों पर पाठकों को सलाह दी। उन्होंने बताया कि सिगरेट, तम्बाकू और फास्ट फूड खाने से हॉर्मोंस का बैलेंस बिगड़ रहा है। जीन्स भी प्रभावित हो रहे हैं। इससे कैंसर के मामले तेजी से बढ़ रहे हैं। इससे बचने के लिए इन चीजों के सेवन से दूर रहना जरूरी है।
मेरा बेटा आठ साल का है। उसके पेट में सूजन और खाने में दिक्कत होती है। कुछ भी खाता है तो उल्टी हो जाती है। कई डॉक्टरों से इलाज करवाया। जांच भी हुई। सारी रिपोर्ट नार्मल हैं।
दिपाली जैन, गोमतीनगर
ये लक्षण किडनी में ट्यूमर के हो सकते है। इसमें पेट गुब्बारे की तरह फूल जाता है। एक बार नेफ्रोलॉजिस्ट की सलाह पर किडनी की जांच और अल्ट्रासाउंड करवाएं। ट्यूमर निकलता है तो घबराने की जरूरत नहीं। सर्जरी और कीमोथेरेपी से इसका सफल इलाज किया जाता है।
मेरे पिता जी के मुंह में छाला है। एक महीने से वह स्थानीय डॉक्टर की सलाह पर दवा खा रहे हैं, लेकिन छाला नहीं खत्म हुआ। इससे खाने-पीने में दिक्कत रहती है।
राजा श्रीवास्तव, आलमबाग
यह मुंह का कैंसर भी हो सकता है। यह तम्बाकू, सिगरेट और बीड़ी पीने से होता है। अगर उन्हें इनमें से किसी भी चीज की लत है तो बंद कर दें। इसके साथ किसी बड़े सरकारी चिकित्सा संस्थान में इलाज करवाएं। वहां इसका पूरा इलाज किया जाता है।
मेरी बहन को अक्सर खाने के बाद सीने में भारीपन और जलन महसूस होती है। खाना भी नहीं पचता। कई बार डॉक्टर को दिखाया है। वे गैस और एसिडिटी की समस्या बताते है। दवाओं का कोर्स भी चला, मगर दिक्कत दूर नहीं हुई।
नेहा पाल, अशियाना
खाने की नली की एक बार जांच करवाइए। जो लक्षण आप बता रही है, उसमें अक्सर देखा गया है कि खाने की नली में गांठ मिलती है। इससे खाना खाने और पचने में दिक्कत होती है। गांठ से नली में संक्रमण हो जाता है। इसके लिए मेडिसिन विभाग के डॉक्टर से संपर्क करें।
मेरा चाचा जी के सिर में दर्द रहता है। अक्सर चक्कर आता है। शुरू में लगा, उनकी आंख की रोशनी कमजोर होने से ऐसा हो रहा है, लेकिन टेस्ट में रोशनी सही निकली है।
रोहित मिश्रा, हुसैनगंज
ब्रेन में ट्यूमर या माइग्रेन की वजह से ऐसा हो सकता है। इसका बेहतर और सटीक इलाज उपलब्ध है। न्यूरोलॉजी विभाग में डॉक्टर से संपर्क करें।
मेरी मां की उम्र 63 साल है। उन्हें अचानक ब्लीडिंग शुरू हो गई है। इससे खून की कमी होने लगी है। इस बार हॉर्मोंस चेक करवाया। उसमें हिमोग्लोबिन 8.0 आया है। क्या करें?
शाजिया खान, लालबाग
बच्चेदानी के मुंह का कैंसर होने से ब्लीडिंग हो सकती है। कॉलपोस्कोपी और पेप स्मेयर की जांच में इसकी पुष्टिi होती है। एक बार स्त्री रोग विशेषज्ञ की सलाह पर जांच करवा सकती है। अगर कैंसर निकलता है तो घबराने की जरूरत नहीं। बच्चेदानी निकलाकर इस दिक्कत से बचा जा सकता है।
मेरी बहन के बच्चेदानी में 500 ग्राम का ट्यूमर था। दो साल पहले मुम्बई के एक निजी हॉस्पिटल में सर्जरी करवाकर ट्यूमर निकाल दिया गया। उसे अभी एक भी बच्चा नहीं हुआ है। कहीं दोबारा ट्यूमर तो नहीं हो सकता?
सीमा कुमार, इंदिरानगर
ट्यूमर दोबारा होने की आशंका कम होती है। इससे बचाव के लिए स्त्री रोग विशेषज्ञ से संपर्क करें। उनकी सलाह पर थायरॉइड की जांच करवा लें। इस समय महिलाओं में हॉर्मोंस डिसबैलेंस की समस्या अधिक हो रही है। इसके बचने के लिए पीरियड के साइकल में गड़बड़ी होने पर डॉक्टर से संपर्क करें।
मेरा बेटा 15 साल का है। उसके अंडर आर्म्स में गांठ हो गई है। इससे उसे हाथ उठाने में परेशानी होती है।
विवेक दुबे, कैसरबाग
किसी बड़े संस्थान के सर्जन से सम्पर्क करें। ब्लड टेस्ट और सीटी स्कैन जांच करवाएं। जांच में अगर कैंसर निकलता है तो रेडियोथेरेपी या सर्जरी से इसे ट्रीट किया जा सकता है।
छह मई को मेरी मां की ब्रेस्ट में गांठ की सर्जरी हुई है। यह कैंसर तो नहीं है।
अनामिका सिंह, विकासनगर
सर्जरी के बाद गांठ की बॉयप्सी जरूर करवाएं। इसमें पता चल जाएगा कि कैंसर तो नहीं हो रहा। साथ ही प्रॉपर फॉलोअप चेकअप करवाते रहें।
Web Title: balance of hormons deteriorating with cigarettes tobacco and fast food
महिलाओं के चेहरे पर बाल आना खतरे की घंटी
तम्बाकू, फास्ट फूड से बिगड़ रहा हार्मोंस का बैलेंस
पर्दों में जमी धूल से भी हो सकता है अस्थमा
दिमाग में हॉर्मोन ज्यादा बनने से सूज जाते है होठ
2019 तक गोरखपुर पर मंडराता रहेगा बुरी खबरों का साय...
डॉ. कफील ने की मरीजों की मदद- एसएसबी रिपोर्ट
गोरखपुर हादसा: IMA रिपोर्ट में मेडिकल लापरवाही की बात, योगी सरकार की मुश्किल बढ़..
LIVE: गोरखपुर में आज योगी और राहुल, जानें हर अपडेट
BJP विधायक संजय गुप्ता ने बर्थडे पर बच्चों को कराई हेलिकॉप्टर की सैर
'मिस इंडिया के लिए हॉस्टल में अलग खाना बनाती थी'
फिल्म की स्क्रिप्ट ने कैद किया दिल : फरहान
चोट के बावजूद जारी है सूरज पांचोली की जिमिंग
शहर पहुंचे 'लखनऊ सेंट्रल' के 'कैदी'
बाढ़ से बेकाबू हालात, लखनऊ रूट बंद, तैनात हुई सेना
'ड्राइवर से सीख रहा हूं शुद्ध हिंदी'
'जियो लोकेशन' से होगा 100 नंबर पर ऐक्शन, सिर्फ 8 मिनट में पहुंचेगी पुलिस
लूट का विरोध करने पर मारी गोली
1सिगरेट, तम्बाकू और फास्ट फूड से बिगड़ रहा हॉर्मोंस का बैलेंस...
2उरई गैंगरेप केस में पुलिस अब भी खाली हाथ...
3श्रमजीवी में आरपीएफ के हत्थे चढ़ा प्रेमी युगल...
4'मोदी आम' के बाद मैंगो मैन के बाग में मिलेगा 'योगी आम'...
5गोमती रिवर फ्रंट पर तैनात होगी पुलिस...
6केजीएमयू के फिजियॉलजी विभाग में बढ़ेंगे शिक्षक और उपकरण...
7निजी कॉलेजों के लिए एकेटीयू का 'यू-टर्न', सीधे दाखिलों को मंजूरी...
8पवन गंगवार नए एडीएम प्रशासन...
9धम्म ध्वज यात्रा और अम्बेडकर जयंती का आयोजन...
10डीआईजी के आने की सूचना, सब हो गए मुस्तैद...